เรื่องร้องเรียน (ถนน,เสียงรบกวน) วันที่ 2022-09-30 06:05:58 — แขวงสามเสนใน เขตพญาไท กรุงเทพมหานคร
เรียนท่านผู้ว่าชัชชาติ

ร้องเรียน: การลักลอบผลิตสินค้าในอาคารชุดพักอาศัย การใช้อาคารผิดประเภท และการสร้างความเดือดร้อนรำคาญ

เดอะแคปปิตอล คอนโด ราชปรารภ-วิภาวดี
เลขที่ 99 ถนนดินแดง แขวงสามเสนใน เขตพญาไท กท 10400
ห้อง 99/442 ชั้นที่ 26

ตามที่ได้ร้องเรียนเกี่ยวกับเรื่องดังกล่าวนี้เมื่อวันที่ 02/09/65 ผ่านทางระบบ TraffyFondue นั้น 

ณ ปัจจุบันนี้ ยังคงได้รับความเดือดร้อนจากเสียงดัง และแรงสั่นสะเทือนคลื่นความถี่ต่ำจากเครื่องที่ทำงานด้วยมอเตอร์ไฟฟ้า มาเป็นระยะเวลานานนับปี 

ทั้งนี้ ที่ผ่านมาทางสำนักงานเขตพญาไทมิได้นิ่งเฉย ได้ทำหนังสือและส่งเจ้าหน้าที่เข้าตรวจสอบอย่างเร่งด่วนแล้ว แต่ปัญหายังคงเกิดขึ้นอย่างต่อเนื่อง ประเด็นหลักที่ร้องเรียนมี 3 เรื่องดังนี้

1. ความเดือดร้อนของผู้พักอาศัยใกล้เคียง
2. การใช้อาคารผิดประเภท
3. การผลิตสินค้าที่อาจสันนิษฐานได้ว่าผิดกฎหมาย

ประเด็นหลักของปัญหาคือ พนักงานนิติบุคคลไม่ได้สนใจติดตามแก้ไขปัญหาที่ได้รับแจ้งจากเจ้าหน้าที่เขตอย่างจริงจังแต่ประการใด และปล่อยให้ยังคงมีปัญหาความเดือดร้อนตลอดมาทั้งกลางวันและกลางคืน โดยเฉพาะในยามวิกาล ตั้งแต่เที่ยงคืนไปจนถึง 6-7 โมงเช้าทุกวัน ได้รับความเดือดร้อนหนักจากการผลิตสินค้าที่วนเวียนรอบละประมาณ 1 ชั่วโมงต่อเนื่องกันดังนี้
1. การใช้เครื่องปั่น ประมาณ 40-45 นาที (การปั่นอาหารหรือผลไม้ไม่น่าจะใช้เวลาเกินครั้งละ 1-2 นาที)
2. จากนั้นเป็นเสียงเครื่องกระตุก แล้วปล่อยแรงดันอากาศเสียงดังซ่าๆ 2-3 ครั้ง
3. จัดแต่งบรรจุลงภาชนะ ประมาณ 15 นาที
4. ล้างอุปกรณ์ และวนกลับไปเริ่มใหม่ที่ข้อ 1 อีกครั้ง

โปรดพิจารณาดำเนินการ เพื่อบรรเทาและยุติความเดือดร้อนอันยาวนานนี้จะขอบพระคุณอย่างสูง